Hoe lyk die res van die streek? | Netwerk24
Hoe lyk die res van die streek?
Die Witzenberg-munisipaliteit, wat eens as ’n “warm kol” bestempel is, se gevalle en aantal mense wat herstel, lyk noemenswaardig.
Teen druktyd het die aantal positiewe Covid-19-gevalle op 449 gestaan. Uit dié gevalle het 321 al herstel, 114 is aktiewe gevalle en 14 mense is in hierdie munisipale streek oorlede.
Bella Vista het tans 23 gevalle, Ceres het 28 gevalle en N’duli slegs 27 gevalle. Prince Alfred’s Hamlet het 24 gevalle, terwyl Wolseley slegs agt het. Tulbagh het twee positiewe en aktiewe gevalle waar Dwarsrivier-tronk en die Koue Bokkeveld elk slegs een het. Obiqua-tronk, Op-die-berg en die Warm Bokkeveld het geen gevalle meer nie nadat omstreeks 27 altesaam tussen dié drie verdeel is.
In die Langeberg- munisipale streek is tans 91 aktiewe gevalle. Die algehele getal Covid-19-gevalle in die streek staan tans op 161 met 68 mense wat herstel het. Twee is in dié streek aan Covid-19 oorlede.
Robertson staan tans op 40 aktiewe gevalle. Ashton het 32 gevalle terwyl Bonnievale op slegs 10 gevalle staan. Montagu het nege aktiewe Covid-19-gevalle en McGregor het geen.